പിസിസി അധ്യക്ഷ സ്ഥാനം രാജിവച്ച് സിദ്ധു പഞ്ചാബിലെ പ്രതിസന്ധിക്ക് അയവില്ല ന്യൂഡല്ഹി: പിസിസി അദ്ധ്യക്ഷ സ്ഥാനം രാജി വച്ച് നവ്ജ്യോത് സിങ് സിദ്ദു. സോണിയ ഗാന്ധിക്ക് അദ്ദേഹം രാജിക്കത്ത് അയച്ചു. പഞ്ചാബിന്റെ ഭാവിക്കും ക്ഷേമത്തിനുമായി തനിക്ക് ഒരിക്കലും വീട്ടുവീഴ്ച ചെയ്യാനാവില്ലെന്നും പ്രസിഡന്റ് സ്ഥാനം രാജിവച്ചെങ്കിലും കോണ്ഗ്രസില് തുടരുമെന്നും സോണിയക്ക് അയച്ച കത്തില് സിദ്ദു വ്യക്തമാക്കി. ഡല്ഹിയിലേക്ക് പഞ്ചാബിന്റെ മുന് മുഖ്യമന്ത്രി പറക്കുമ്ബോള് അഭ്യൂഹങ്ങള് പരക്കുന്നുണ്ട് കോണ്ഗ്രസ് ക്യാംപുകള് ആകാംക്ഷയോടെ കാത്തിരിക്കുന്നു അമരീന്ദറിന്റെ അടുത്ത നീക്കം അറിയാന്. അമരീന്ദര് ബിജെപിയില് ചേരുമെന്ന വാര്ത്തകളും പുറത്ത് വരുന്നുണ്ട്. രണ്ടുദിവസത്തേക്ക് അദ്ദേഹം ഡല്ഹിയില് ഉണ്ടാകും. കോണ്ഗ്രസ് അദ്ധ്യക്ഷ സോണിയ ഗാന്ധിയെ കാണുമെന്നാണ് അമരീന്ദറിന്റെ അടുപ്പക്കാര് പറയുന്നത്. രണ്ടു വട്ടം പഞ്ചാബ് ഭരിക്കാനുള്ള അവസരം നല്കിയതിന് നന്ദി പറയാന് വേണ്ടിയാണ് കൂടിക്കാഴ്ച. രാഹുല് ഗാന്ധിയുടെ സാന്നിധ്യത്തില് ജിഗ്നേഷ് മേവാനിയും കനയ്യ കുമാറും കോണ്ഗ്രസില് ചേരുന്ന ദിവസം തന്നെയാണ് അമരീന്ദറിന്റെ ഡല്ഹി യാത്രയും. അതേസമയം, അമരീന്ദര് ബിജെപിയിലേക്ക് പോകുമെന്ന അഭ്യൂഹങ്ങളും ഉണ്ട്. ക്യാപ്റ്റന് കേന്ദ്ര ആഭ്യന്തരമന്ത്രി അമിത് ഷായും ബിജെപി ദേശീയ അധ്യക്ഷന് ജെ.പി. നഡ്ഡയുമായി ചൊവ്വാഴ്ച രാത്രി ചര്ച്ച നടത്തുമെന്ന് റിപ്പോര്ട്ടുകളുണ്ട്. എന്നാല്, ബിജെപി നേതൃത്വമോ അമരീന്ദറോ ഇക്കാര്യം സ്ഥിരീകരിച്ചിട്ടില്ല. ബിജെപിയില് ചേരുന്ന അമരീന്ദറിനെ കേന്ദ്രമന്ത്രിയാക്കുമെന്നും കൃഷിവകുപ്പ് നല്കിയേക്കുമെന്നുമെല്ലാം കഥകള് പ്രചരിക്കുന്നുണ്ട്. താന് അപമാനിതനായാണ് പുറത്തുപോവുന്നതെന്നും പിടിപ്പുകെട്ട, പാക്അനുകൂല നിലപാടുള്ള സിദ്ദുവിനെ ഒരുകാരണവശാലും അംഗീകരിക്കില്ലെന്നും അമരീന്ദര് നേരത്തെ വ്യക്തമാക്കിയിരുന്നു. അമരീന്ദര് ഡല്ഹി യാത്ര പ്രഖ്യാപിച്ചതിന് പിന്നാലെയാണ് സിദ്ദുവിന്റെ രാജി